钦定古今图书集成/明伦汇编/氏族典/第376卷 > 董尽伦
## 钦定古今图书集成/明伦汇编/氏族典/第376卷 > 董尽伦

按《明外史董尽伦传》：“尽伦，字明吾，合州人。万历中举
于乡，除清水知县，调安定，咸有惠政。秩满，安定人诣
阙奏留，诏加巩昌同知，仍视县事。久之，以同知理甘
州军饷，解职归。天启初，奢崇明反，率众薄城，尽伦偕
知州翁登彦固守。贼遣使说降，尽伦大怒，手刃贼使，
抉其睛啖之，屡挫贼锋，城获全。乃率众援铜梁，复有”
功。寻被檄𢭏重庆，孤军深入，伏四起，遂战死。赠光禄
少卿，世荫千户，建祠奉祀。寻改荫指挥佥事。崇祯初，
论全城功，改荫锦衣千户。